১২৮ রান তাড়া করতে নেমে উমেশ যাদবের বলে ১৪ বলে ১১ রান করে বোল্ড হয়ে ফিরে যান শেন ওয়াটসন। এরপর জুটিতে ৪৪রান তোলেন রায়না এবং রাইডু। ২১ বলে ২৫ রান করে উমেশ যাদবের বলে টিম সাউদির হাতে সহজ ক্যাচ দিয়ে আউট হন রায়না।মুরুগান অশ্বিনের বলে ২৫ বলে ৩২ রান করে আউট হন রাইডু। গ্রান্ডহোম ফিরিয়ে দেন ধ্রুব শোরেকে (৮)। এদিন জাদেজার আগেই ডয়েন ব্রাভোকে ব্যাট করতে পাঠায় চেন্নাই টিম ম্যানেজমেন্ট। জুটিতে বেধে ধোনি ,ব্রাভো জুটিই লড়াইয়ে ফেরান চেন্নাইকে। ধোনির ২৩ বলে অপরাজিত ৩১ এবং ব্রাভোর অপরাজিত ১৭ বলে ১৪ রানে ভর করে সহজেই ম্যাচ জিতে নেয় চেন্নাই। এই জয়ের ফলে ১৬ পয়েন্ট নিয়ে শীর্ষেই থাকল ধোনিবাহিনী।